Kitba ta' Joseph Schembrif 1 4 Bis l IBLjiee L-Għaqda tan-Nar din is-sena qed tfakkar il-50 anniversarju mill-bidu tal-bini tal-post ġdid tan-nar fis-Siġġiewi. Fl-okkażjoni tal-25 u 40 anniversarju (fis-snin 1993 uu 2008) diġà fakkarna din il-ġrajja. Din is-sena se nfakkru u nsellmu lil dawk kollha, ħajjin u mejtin, li ħadmu u għenu fil-bini tal-post ġdid tan-nar. Infakkru wkoll lil min ħadem jew għen fil- manifattura tal-logħob tan-nar; dan dejjem għamluh biex iferrħu lis-Siġġiwin kollha u lil dawk li jiġu għall-festa ta' San Nikola. Sas-snin 1965-1966. l-iżvilupp tal-bini tad-djar kien wasal qrib il-post il-qadim tan-nar f'Ta' Żmetta L-awtoritajiet tal-pulizija ma setgħux iġeddu l-permess biex dan il-post ikompli jintuża. L-aħħar xogħol tan-nar li nħadem f'dan il-post kien għall-festa ta' San Nikola ta' Ġunju 1966. , Is-sena 1967 kienet sena ta' qtigħ il-qalb għad-dilettanti tal-logħob tan-nar minħabba l-fatt li ma kellhomx post fejn jaħdmu n-nar. Xi erba' xhur qabel il-festa ta' Ġunju 1967, l-Arċipriet Dun Alwiġ Deguara (illum Monsinjur) avviċina lil Ninu Vassallo magħruf bħala d-Djamant, li dak iż-żmien kien President tal-Għaqda tan-Nar u nfurmah li issa li l-permess tax-xogħol tan-nar hu miżmum, ma kienx se jkun hemm nar għall-festa ta' San Nikola ta' Ġunju 1967. Ninu wieġbu, ''Issa mmur inkellem lil Ġakki tal-Qrendi biex nara jistax jagħmlilna xi ħaġa hu.' Ġakki mill-ewwel aċċetta din it-talba u bħala ħlas għax-xogħol kollu ried biss tliet mitt lira maltin (ekwivalenti għal seba' mitt ewro). L-Arċipriet kien avża minn fuq l-artal li Ninu Vassallo, id-Djamant, kien ħiereġ jiġbor il-flus għan-nar. L-Arċipriet kien qal lil Ninu li jekk il-flus ma jinġabrux kollha, hu kien lest li jagħmel tajjeb għad-differenza. F'perjodu ta' erba' Ħdud, il-flus inġabru kollha. Dik is-sena Ġakki ħadem it-triplu ta' dak li kienu ftehmu dwar nar bl-isfejjer u l-kulur. Sadanittant xi dilettanti żgħażagħ li kienu jaħdmu fil- post il-qadim kienu jmorru fil-post ta' Ġakki u jaħdmu għal rashom in-nar għall-festa ta' San Nikola ta' Ġunju 1967. F'wieħed mill-Ħdud ta' wara l-festa, l-Arċipriet Deguara ħabbar li kienet se ssir laqgħa fl-Oratorju biex Is-Sur Ninu Vassallo tinstab biċċa art li fuqha seta' jinbena l-post ġdid għan-nar. k 38 Festa 9018 k Għaqda tan-Nar San Nikola Għal din il-laqgħa, l-Oratorju kien mimli Siġġiwin li jħobbu l-festa ta' San Nikola. F'din il-laqgħa ħarġu ħafna ideat. Il-mibki bidwi Ġużeppi Farrugia (tal- Qawwi) issuġġerixxa l-għalqa magħrufa bħala ''n- Nadur' li tinsab in-naħa ta' fuq Wied Ħesri. Wara l-laqgħa, Ġużeppi Farrugia flimkien ma' Ninu Vassallo, Nenu Aquilina, Kola Mangion u Saver Ellul, marru fuq il-post 'Tn-Nadur' u qablu li dan kien l-aħjar post fejn seta' jinbena l-post tan-nar. Dawn l-istess persuni bdew iduru l-bdiewa tal-inħawi biex jiġbru l-firem u wara avviċinaw lill-Perit Joseph Farrugia mis-Siġġiewi. Il-Perit ħa ħsieb il-pjanti u l-permessi: dan ix-xogħol kollu l-Perit għamlu bla ħlas. Is-Sur Ġużeppi Farrugia Il-BINI TAL-POST ĠDID TAN-NAR Wara li ħarġu l-permessi kollha, inbeda x-xogħol tal-bini. Fil-bidu diversi persuni ħadu l-inkarigu għall-bini tal-post u bdew iħaffru għall-pedament. Dawn kienu Ġanni Vassallo, Spiru Callus, Saver Baldacchino, Saver Ellul u Ġanni Vella. Ninu Zammit u Ġużeppi Farrugia kienu jkunu dejjem hemm. Leli Farrugia u oħrajn bdew iħaffru l-bir u jtellgħu l-materjal biex ilestuh u jimlewh bl-ilma. Għall-ewwel ix-xogħol kien miexi bil-mod u Ġanni Micallef (il-Passiġġier) flimkien ma' Żaren Cachia (Ta' Bezzuna) meta raw hekk ħadu r-responsabiltà tal-biniu ġabu ħaddiema magħhom, fosthom lil Kolinu Micallef (Tal-Passiġġier) u Ġanni Cachia (Ta' Bezzuna), diversi ħaddiema minn tagħhom kienu jaħdmu b'xejn. Fost dawn kien hemm Saver Baldacchino li kien jitla' spiss u wasal biex ħa l-inkarigu f'idejh. Xi wħud mill-membri tal-Kumitat biex jiffrankaw il-flus kienu jmorru għand sidien tal-barrieri mis- Siġġiewi u jitolbuhom ġebel u materjal ieħor għall- bini. Marru wkoll għand tal-ħwienet jitolbuhom is- siment. Ġanni Micallef (il-Passiġġier) ipprovdilhom ix-xibka tal-konkos. Kienu ħafna dawk li kull nhar ta' Ħadd kienu jitilgħu jagħtu daqqa t'id. Insemmu lil Nikol Balzan, Karmenu Bonello u r-raġel t'oħtu Leli, Nikol Baldacchino u ħutu, Karmenu Balzan, Ġorġ Agius, Ġużeppi (Tal-Bagħli), l-aħwa Żaren u Eusebio Buhagiar, l-aħwa Kola u Ninu Pace, l-aħwa Pawlu u Salvu Cutajar, Kola Formosa, Ġamri Micallef, Leli Micallef, Wistin Cascun, Anthonv Gauci minn Ħaż-Żebbuġ, Victor Mamo, Manwel Saliba, Twannv Pace, Charlie Pace, Żaren Schembri, Żaren Farrugia, Salvu Vassallo, Frans Camilleri, Salvu Micallef, Ninu Vassallo u Żakku Vassallo. KUMITAT GĦALL-ĠBIR TAL-FLUS Ninu Vassallo, Nikola Micallef u Nikola Mangion li kienu l-President, is-Segretarju u l-Kaxxier ta' dak iż-żmien stinkaw ħafna sabiex jinġabru l-fondi biex tinbena l-kamra. Festa 20184 39 Għaqda tan-Nar San Nikola Maż-żmien imbagħad twaqqaf Kumitat ieħor sabiex il-kamra tkun tista' taqdi l-funzjoni tagħha u kienu jiġu organizzati diversi attivitajiet fosthom tombli u lotteriji. Membri oħrajn li fil-bidu li nbniet il-kamra kienu jgħinu fil-gbir kienu Ġanni Micallef, Ġamri Micallef u Ġorġ Agius. IN-NAR FI ŻMIEN LI KIEN JINBENA L-POST ĠDID TAN-NAR Matul iż-żmien tal-bini tal-post tan-nar, xorta kien ikollna nar għall-festa ta' San Nikola għax Ġakki Ellul tal-Qrendi baqa' jaħdmilna n-nar u d-dilettanti Ċ żgħażagħ Siġġiwin kienu jmorru fil-post tiegħu Is-Sur Ġanni Micallef jaħdmu n-nar għall-festa. Minn meta tlesta l-post il- ġdid tan-nar, ħarġu diversi dilettanti tan-nar li wrew kapaċità u sengħa kbira fix-xogħol tan-nar. Min jaf kemm ferrħu Siġġiwin u għalhekk jistħoqqilhom rikonoxximenti IL-BINI TAL-POST ĠDID TAN-NAR Il-bini tal-post sar bejn l-1 ta' Settembru 1968 u l-31 ta' Marzu 1970. Wara li tlesta l-post tan-nar, il-permess u l-liċenzja għaddew fuq Nikola Mangion. Kienu ħafna d-dilettanti tan-nar li telgħu jaħdmu u fosthom kien hemm dawk li kienu jaħdmu n-nar qabel. Dawn kienu jaħdmu mingħajr interessi. u b'sogru għal ħajjithom u jixirqilhom apprezzament. L-unika ħaġa li kien ikollhom wara l-festa kienet li tiġi organizzata għalihom ikla għand Rita Azzopardi tal- Lapsi u din min-naħa tagħha kienet tgħinhom ħafna. Jixraq li aħna bħala ulied San Nikola ngħinu finanzjarjament mill-aħjar li nistgħu lill-pirotekniċi għax is-sagrifiċċji kbar li jagħmlu, jagħmluhom f'ġieħ il-Padrun tagħna u biex aħna nkunu nistgħu ngawdu festa mill-isbaħl:— Nirringrazzjawhom u niftakru fihom fit-talb tagħna Niftakru wkoll f'dawk ħutna pirotekniċi li ħallewna matul dawn il-ħamsin sena u nitolbu għal ruħhom. Nota tal-awtur: Nixtieq nirringrazzja lil Ninu Vassallo (Djamant), għat-tagħrif kollu li tani. Jekk hemm xi ħadd li mhux imsemmi, filwaqt li niskuża ruħi, napprezza li nkun infurmat anke għall-korrettezza tal-arkivji tal-Għaqda tan-Nar. L-Għaqda tan-Nar San Nikola tirringrazzja lill-bdiewa li matul dawn l-aħħar erbgħin sena kienet taħraq in-nar tal-ajru minn ġor-raba tagħhom. jew Feata 9018 ML Għaqda tan-Nar San Nikola